Renault Fuego

Renault Fuego on Renault’n vuosina 1980–1992 valmistama nelipaikkainen, kolmiovinen hatchback-korinen urheiluauto.

Fuego perustui pitkälti Renault 18 -malliin, jakaen saman pohjalevyn, voimansiirron ja muita osia. Myöhemmin Fuegon kojelauta lisättiin faceliftin yhteydessä R18-malliin. Euroopassa valmistus jatkui vuoteen 1986 (vuoteen 1985 Ranskassa ja vuoteen 1986 Espanjassa), mutta Argentiinan Renault valmisti ”Fuego GTA Max” -mallia vuoteen 1992 saakka. Sitä myytiin Yhdysvalloissa AMC:n jälleenmyyjäketjun kautta vuodesta 1982 vuoteen 1985. Se korvasi 1970-luvun Renault 15 ja 17 -coupét.

Fuego oli ensimmäinen sarjavalmistettu nelipaikkainen coupé, joka oli suunniteltu tuulitunnelissa, ja tuloksena tästä sen ilmanvastus oli matala 0,32–0,35. Vuodesta 1983 lähtien autoon oli saatavilla myös kauko-ohjattu avaimeton keskuslukitus, joka tuli myöhemmin moniin Renault-malleihin.

Fuego
S-segmentin autot
1980-luvun autot
1990-luvun autot